CELEX: E2015J0018
Language: mt
Date: 2015-12-16 00:00:00
Title: Sentenza tal-Qorti tas-16 ta’ Diċembru 2015 fil-Kawża E-18/15 — L-Awtorità ta’ Sorveljanza tal-EFTA vs l-Islanda (Nuqqas min-naħa ta’ Stat ŻEE/EFTA li jissodisfa l-obbligi tiegħu — Nuqqas li jimplimenta — id-Direttiva 2010/65/UE dwar il-formalitajiet tar-rappurtar għal bastimenti)

5.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/4
            
         SENTENZA TAL-QORTI
   tas-16 ta’ Diċembru 2015
   fil-Kawża E-18/15
   L-Awtorità ta’ Sorveljanza tal-EFTA vs l-Islanda
   (Nuqqas min-naħa ta’ Stat ŻEE/EFTA li jissodisfa l-obbligi tiegħu — Nuqqas li jimplimenta — id-Direttiva 2010/65/UE dwar il-formalitajiet tar-rappurtar għal bastimenti)
   (2017/C 2/05)
   Applikazzjoni għal dikjarazzjoni li l-Islanda naqset milli tissodisfa l-obbligi tagħha skont l-Artikolu 14 tal-Att imsemmi fil-punt 56l tal-Kapitolu V tal-Anness XIII tal-Ftehim dwar iż-Żona Ekonomika Ewropea (id-Direttiva 2010/65/UE tal-Parlament Ewropew u tal-Kunsill tal-20 ta’ Ottubru 2010 dwar il-formalitajiet ta’ rrappurtar għal bastimenti li jaslu fi u/jew jitilqu minn portijiet tal-Istati Membri u li tħassar id-Direttiva 2002/6/KE), kif adattat għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi naqset li tadotta l-miżuri neċessarji biex jiġi implimentat l-Att fiż-żmien preskritt, il-Qorti, magħmula minn Carl Baudenbacher, President, Per Christiansen (Imħallef-Relatur) u Páll Hreinsson, Imħallfin, tat is-sentenza fis-16 ta’ Diċembru 2015, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li l-Islanda naqset milli tissodisfa l-obbligi tagħha skont l-Artikolu 14 tal-Att imsemmi fil-punt 56l tal-Kapitolu V tal-Anness XIII tal-Ftehim dwar iż-Żona Ekonomika Ewropea (id-Direttiva 2010/65/UE tal-Parlament Ewropew u tal-Kunsill tal-20 ta’ Ottubru 2010 dwar il-formalitajiet ta’ rappurtar għal bastimenti li jaslu fi u/jew jitilqu minn portijiet tal-Istati Membri u li tħassar id-Direttiva 2002/6/KE), kif adattat għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi naqset li tadotta l-miżuri neċessarji biex jiġi implimentat l-Att fiż-żmien preskritt.
            
         
               2.
            
            
               Tordna lill-Islanda li tħallas l-ispejjeż tal-proċeduri.